Botir Usmonov. Botir Maqsudovich Usmonov (1984.15.4, Samarqand) – ogir atletikachi, xalqaro toifadagi sport ustasi (2001), „Oʻzbekiston iftixori“ (2001). Samarqand shahri respublika Olimpiya zaxiralari bilim yurtini tugatgan (2002). Oʻzbekistonda sport ustasi unvoniga sazovor boʻlgan eng yosh ogir atletikachi (1998). Yoshlar oʻrtasida Osiyo (1999, Uxan; 2000, Chenju; 2001, Nanchan; 2003, Bali), kattalar oʻrtasida Oʻzbekiston (2002, 2003, 2004) chempioni. Koʻplab nufuzli musobakalar sovrindori. Oʻzbekiston Respublikasi Ichki ishlar vazirligi akademiyasida oʻqiydi (2004). Oʻzbekiston Respublikasi Madaniyat va sport ishlari vazirligida sport yoʻriqchisi (2001-yildan).